proxectonos/corpus_dominio_legal_administrativo_tmp huggingface dataset:
04/08/2021 | Administración LocalMunicipal
Cambre
Aprobación das bases reguladoras para a convocatoria de subvencións en réxime de concorrencia competitiva en materia de servizos sociais para o exercicio 2021

ANUNCIO Aprobación inicial das bases reguladoras para a convocatoria de subvencións en réxime de concorrencia competitiva en materia de servizos sociais para o exercicio 2021 O Pleno municipal, na súa sesión ordinaria do día 29 de xullo de 2021, aprobou inicialmente as bases reguladoras para a convocatoria de subvencións en réxime de concorrencia competitiva en materia de servizos sociais para o exercicio 2021, así como a súa convocatoria e formularios de solicitude e xustificación. Ábrese un prazo de información pública e audiencia aos interesados de trinta días hábiles, a partir do día seguinte á publicación do presente anuncio, co fin de que poidan presentar as reclamacións e suxestións que estimen oportunas, segundo o establecido no art.49 da Lei 7/1985, do 2 de abril, reguladora de bases de réxime local. No caso de que non se presenten alegacións, as bases entenderanse definitivamente aprobadas, polo que se publicarán integramente no Boletín Oficial da Provincia (BOP), de conformidade co establecido no art.70.2 da Lei 7/1985, do 2 de abril, así como na páxina web municipal, e comunicarase á Base de Datos Nacional de Subvenciones (BDNS), co fin de que esta dea traslado do extracto da convocatoria ao BOP para a súa publicación, segundo o disposto no artigo 20.8 a) da Lei 38/2003, de 17 de novembro, xeral de subvencións. Poden consultar o texto íntegro das bases aprobadas polo Pleno municipal na sede electrónica municipal https://sede.cambre.es/, dentro do apartado denominado “Taboleiro de anuncios”, así como no taboleiro de anuncios municipal sito na casa do concello (rúa Adro, 1 - 15660 Cambre). Cambre, 30 de xullo de 2021. A concelleira de Benestar Social P. D. (R. A. núm.1323/2019, do 1 de xullo) Lúa Sanguiñedo Álvarez
04/08/2021 | Administración LocalMunicipal
Cabana de Bergantiños
Modificación de crédito n.º 19 mediante suplemento de crédito

ANUNCIO APROBACIÓN INICIAL DA MODIFICACIÓN DE CRÉDITO Nº 19 MEDIANTE SUPLEMENTO DE CRÉDITO Aprobado inicialmente polo Pleno da Corporación, na sesión ordinaria celebrada en data 29 de xullo 2021, o expediente de modificación de crédito n.º 19 do orzamento da Corporación para o exercicio 2021 mediante suplemento de crédito, exponse ao público a efectos de reclamacións durante 15 días hábiles, contados a partir do día seguinte ao da inserción do anuncio no Boletín Oficial da Provincia, de acordo co disposto nos artigos 169 e 177 do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das Facendas Locais. Cabana de Bergantiños, a 30 de xullo de 2021. O alcalde Ado.: D. Maties Rousaud De la O
04/08/2021 | Administración Autonómica
Xunta de Galicia
Vicepresidencia segunda e Consellería de Economía, Empresa e Innovación
Xefatura Territorial da Coruña
Servizo de Enerxía e Minas
Acordo do 29 de xullo de 2021, pola que se somete a información pública a solicitude de autorización administrativa dunha infraestrutura gasística, no concello da Coruña, promovido por Naturgy Energy Group, S. A. (IN627A 2021/5-1)

Para os efectos previstos no artigo 73 da Lei 34/1998, do 7 de outubro, do sector de hidrocarburos e no artigo 78 do Real decreto 1434/2002, do 27 de decembro, polo que se regulan as actividades de transporte, distribución, comercialización, subministración e procedementos de autorización de instalacións de gas natural, sométese a información pública o seguinte proxecto de autorización administrativa: Peticionario: Naturgy Energy Group, S. A. con CIF nº A080015497, e con dirección a efectos de notificación en Avenida San Luís, 77, 28033 Madrid. Obxecto da petición: o proxecto contempla a execución dunha Planta de Upgrading para producción de biometano comprimido na EDAR Bens, (A Coruña): - Sistema de alimentación de biogás á instalación - Unidade de secado - Unidade de impulsión de biogás mediante soplante (con variador de velocidade para poder regular o caudal de biogás). - Sistema de filtrado do biogás para eliminar SH2 e Siloxanos sobre carbón activo. - Sistema de compresión e unidade de secado II e filtrado. - Sistema de membranas. - Saídas: - Módulo de inxección. - Pilotos de experimentación. - Sistema de subministración vehicular. - Off-gas (CO2). - • Sistemas auxiliares: - Sistemas de medición e análise de biogás e de biometano - Sistema de refrixeración con aire (chiller). - Sistema de aire comprimido para instrumentos e accionamentos de válvulas. - Sistema de inertización con nitróxeno. - Sistemas de drenaxes e venteos. - Sistema de protección contraincendios. - Sistema de control. - Instalación eléctrica. O que se fai público para coñecemento xeral e para que todas aquelas persoas, naturais ou xurídicas, que se consideren prexudicadas nos seus dereitos, poidan presentar as súas alegacións, no prazo de 20 días a partir da data da última publicación deste anuncio. A documentación estará ao dispor dos interesados nas dependencias da Sección de Enerxía desta Xefatura Territorial da Coruña da Vicepresidencia Segunda da Consellería de Economía, Empresa e Innovación, (rúa Vicente Ferrer, núm.2-2º planta, 15071 A Coruña, das 9:00 ás 14:00 horas, de luns a venres, con cita previa no correo electrónico seccion. enerxia. coruna@xunta. es ou nos teléfonos 981 184970 e 184938). Tamén se poderá con- sultar no portal web da Consellería de Economía, Empresa e Innovación: https://edicionportais.xunta.es/web/portal-cei-2014/transparencia/informacion-publica/en-tramitacion/instalacions-de-gasA Coruña, 29 de xullo de 2021 Isidoro Martínez Arca Xefe Territorial dá Coruña
04/08/2021 | Administración LocalMunicipal
O Pino
Anuncio aprobación inicial RTP

O Pleno do Concello de O Pino, en sesión extraordinaria celebrada o día 29 de xullo de 2021, aprobou inicialmente a relación de postos de traballo do Concello do Pino, nos termos en que consta redactada no expediente administrativo de referencia. Por medio do presente edicto ábrese un período de información pública polo prazo de vinte días hábiles, contados a partir do seguinte ao da inserción deste anuncio no Boletín Oficial da Provincia, para que poida ser examinado o expediente completo nas dependencias municipais e aos efectos de que polos interesados se poidan presentar as reclamacións, suxestións ou alegacións que estimen oportunas, de conformidade co disposto no artigo 202.2 da Lei 2/2015, do 29 de abril, de emprego público de Galicia. No caso de que se presenten reclamacións e/ou alegacións contra o citado expediente, procederase á súa resolución, previos os informes oportunos, polo Pleno Corporativo, procedéndose, unha vez resoltas, a aprobación definitiva do expediente e á publicación íntegra da relación do postos de traballo no Boletín Oficial da Provincia. No caso de que non se presenten reclamacións e/ou alegacións contra o expediente, considerarase que o mesmo queda aprobado definitivamente, sen necesidade de acordo posterior, procedendo de seguido á publicación indicada no apartado procedente, de conformidade do disposto no artigo 202 da Lei 2/2015, do 29 de abril, de emprego público de Galicia. O Pino, 29 de xullo de 2021. O alcalde, Manuel Taboada Vigo
04/08/2021 | Administración LocalMunicipal
Monfero
Expediente modificación de créditos 14/2021

O Pleno desta Corporación aprobou, na sesión celebrada o 29/07/2021, o expediente de modificación de créditos núm.14/2021, dentro do orzamento municipal de gastos vixente, por un importe de catrocentos cincuenta e seis mil novecentos setenta euros con noventa e catro céntimos (456.970,94 €), financiado co Remanente de Tesourería para gastos xerais. Para cumprir co disposto polo art.177.2, en relación co 169.1 o Real decreto lexislativo 2/2004, do 5 de marzo, polo que se aproba o texto refundido da lei reguladora das facendas locais, exponse ao público o citado expediente durante o prazo de 15 días hábiles, na Secretaría deste Concello. Durante este prazo, que empezará a contar o día seguinte ao da inserción do presente anuncio no Boletín Oficial da Provincia da Coruña, poderán formularse as reclamacións que se consideren pertinentes. As reclamacións deberán ir dirixidas ao Sr. Alcalde-Presidente deste Concello. Conforme determinou o Pleno da Corporación, se transcorre o devandito prazo e non se presenta ningunha reclamación, considerarase o acordo definitivamente aprobado. Monfero, 29 de xullo de 2021 O Alcalde Andres Feal Varela
04/08/2021 | Administración LocalMunicipal
A Coruña
Oficina Orzamentaria
Aprobación definitiva dos expedientes M2/2021 e M3/2021 modificativos do orzamento de 2021 (prorrogado de 2020)

ANUNCIO Asunto: Aprobación definitiva expediente M2/2021 y M3/2021 O Excmo. Concello Pleno, en sesión ordinaria realizada o día 8 de xullo de 2021, aprobou inicialmente os seguintes expedientes:  M2/2021 de concesión de créditos extraordinarios, suplementos de crédito, baixa por anulación de crédito e modificación do anexo de subvencións nominativas do orzamento de 2021 (prorrogado de 2020)  M3/2021 de concesión de créditos extraordinarios, suplementos de crédito, baixas por anulación de crédito, transferencias de crédito, modificación da relación de Investimentos e modificación do anexo de subvencións nominativas do orzamento de 2021 (prorrogado de 2020) Os expedientes citados foron sometidos a exposición pública para reclamacións durante o prazo de quince días, mediante anuncio publicado no BOP número 128, do 9 de xullo de 2021. Durante o citado prazo, non se presentaron reclamacións contra os ditos expedientes, segundo resulta das certificacións expedidas polo Oficial Maior do Excmo. Concello da Coruña, polo que, de conformidade co disposto no art.169.1 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo en relación co 177 e ss. do propio texto legal, a Alcaldesa mediante Decreto do 3 de agosto de 2021, resolveu considerar definitivamente aprobados os expedientes M2/2021 e M3/2021 e publicar o Orzamento, resumido por capítulos, no Boletín Oficial da Provincia, de acordo coas cifras resultantes dos aludidos expedientes. Segundo o disposto no art.169.3, en relación co 177.2 e o 179.4, todos do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo (TRLRFL), e o 49 do RD 500/90, do 20 de abril, publícase o resumo por capítulos do orzamento, incorporando as modificacións dos devanditos expedientes M2/2021 e M3/2021: Publícase para xeral coñecemento. Faise constar que contra a aprobación definitiva poderá interpoñerse directamente recurso contencioso-administrativo segundo o teor do establecido no artigo 171 do TRLRFL, que se presentará ante a Sala correspondente do Tribunal Superior de Xustiza de Galicia no prazo de dous meses. O prazo contarase dende o día seguinte ao da publicación deste anuncio. Poderá interpoñerse calquera outro recurso que se estime procedente. A Coruña, 3 de agosto de 2021. Director de Economía, Facenda e Réxime Interior Emilia Carmen Ankouri Puha
04/08/2021 | Administración LocalMunicipal
Tordoia
Delegación de Alcaldía na primeira tenente de alcalde

ASUNTO: DELEGACION DA ALCALDIA NA 1ª TENENTE DE ALCALDE.- EXPEDIENTE: 2021/G003/000230 En virtude das facultades que me confiren os artigos 63 da Lei 5/1997, de administración local de Galicia, 23.3 da Lei 7/85, do 2 de abril, reguladora das bases de réxime local, e 43.3 do Regulamento de organización, funcionamento e réxime xurídico das entidades locais do 28 de novembro de 1986. No uso das atribucións que me outorga a lexislación do réxime local, RESOLVO: Primeiro: que me substitúa a 1ª tenente de alcalde, dona INES SANTOS PEREIRO, na titularidade das funcións correspondentes á Alcaldía, dende o 4 ao 9 de agosto de 2021, ambos os dous incluídos. Segundo: notificarlle ao interesado esta Resolución. Terceiro: o presente decreto producirá efectos a partir do día seguinte ao da data, sen prexuízo da súa publicación no Boletín Oficial da Provincia, en virtude do que dispón o artigo 44.2 do R. O. F., dando conta ao Pleno na primeira sesión que este celebre. No non previsto nesta resolución, rexerá o disposto na Lei 7/85, do 2 de abril, reguladora das bases de réxime local e no Regulamento de organización, funcionamento e réxime xurídico das entidades locais, do 28 de novembro de 1986, no marco das regras que para o réxime de delegacións se establecen nas citadas normas. Mándao e asínao o señor alcalde en Tordoia a trinta de xullo de dous mil vinte e un, O alcalde Eduardo Antonio Pereiro Liñares
20/08/2021 | Administración LocalMunicipal
Vilarmaior
Secretaría - Intervención
Exposición pública do padrón fiscal da taxa municipal de subministro de auga e canon da auga do 2º trimestre de 2021

Aprobación de padrón fiscal Mediante Decreto da Alcaldía de data do 17 de agosto de 2021 aprobouse o padrón da taxa municipal de suministro de auga e canon da auga, correspondente ao segundo trimestre de 2021, por importe de 10.318,51 €, o cal se expón ao público, para a súa otificación colectiva, de acordo co establecido no artigo 102.3 da Lei 58/2003 do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do concello. Durante este prazo o padrón estará a disposición dos interesados a efectos de reclamacións. A falta de pago no período voluntario suporá a esixencia do canon da auga directamente ao contribuínte pola vía de constrinximento pola consellería competente en materia de facenda da Xunta de Galicia. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.- Reposición, perante a Alcaldía deste concello, no prazo dun mes, contado desde o día seguinte ó da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.- Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose.3.- Poderá interporse calquera outro recurso que os interesados consideren oportuno. A repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende que se entenda producida a notificación. Vilarmaior, 17 de agosto de 2021. O ALCALDE, Carlos Vázquez Quintián
20/08/2021 | Administración LocalMunicipal
Ortigueira
Intervención
Aprobación definitiva de expediente de modificación de créditos do orzamento municipal do exercicio 2021 mediante crédito extraordinario

EDICTO Tendo quedado definitivamente aprobado polo Pleno deste Concello o expediente de crédito extraordinario financiado con remanente líquido de tesourería, por acordo adoptado en sesión ordinaria celebrada o día 15 de xullo de 2021 e polo transcurso do prazo de 15 días de exposición ó público, en cumprimento do disposto no artigo 169.3 do Real Decreto Lexislativo 2/2004 polo que se aproba o Texto Refundido da Lei Reguladora das Facendas Locais, faise público que o Orzamento do ano 2021, trala entrada en vigor do devandito expediente, tanto no estado de gastos como no estado de ingresos, correspondendo a cada capítulo as cantidades que de seguido se expresan, segundo o seguinte detalle Ortigueira, 17 de agosto de 2021.- O Alcalde, Juan Vicente Penabad Muras.
20/08/2021 | Administración LocalMunicipal
Fene
Secretaría
Aprobación padróns fiscais correspondentes ao mes de agosto do 2020 de SAF a través da Lei de Dependencia e Programa Básico de Axuda no Fogar

Asunto: aprobación padróns fiscais correspondentes ao mes de agosto do 2020 de SAF a través da Lei de Dependencia e Programa Básico de Axuda no Fogar Por Resolución da Alcaldía núm.962/2021, de 16 de agosto, aprobáronse os padróns fiscais correspondentes ao mes de agosto do 2020 de SAF a través da Lei de Dependencia e Programa Básico de Axuda no Fogar. Exposición: Os padróns quedarán expostos ao público no Concello durante o prazo de 1 MES, a contar dende o día seguinte á publicación deste Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Durante o periodo de exposición pública contra as liquidacións incorporadas ao padrón, todos os interesados poderán interpoñer as reclamacións ou alegacións que consideren pertinentes ante a Alcaldía. Contra as débedas consignadas no padrón contributivo e notificadas colectivamente mediante o presente anuncio, os interesados poderán interpoñer os seguintes recursos: Finalizado o prazo de exposición pública os interesados poderán interpoñer recurso de reposición, segundo o disposto no artigo 14.2 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo dun mes contado dende o día seguinte ao mesmo. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo no prazo de dous meses a contar dende o día seguinte ao da notificación da dita resolución, ou no prazo de seis meses a contar dende o día seguinte ao de aquel no que se teña producido o acto presunto, segundo establece o artigo 46.1 da Lei 29/98, do 13 de xullo, reguladora da xurisdicción contencioso-administrativa. Sen perxuizo de que poidan exercitar calquera outro que estime procedente. Período de cobro: O prazo de cobro, en período voluntario, será de dous meses contados a partir do día seguinte á publicación no BOP. Transcorrido este prazo, procederase a esixir os xuros de mora e os recargos que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Fene, 17 de agosto de 2021 O alcalde Asdo.: Juventino José Trigo Rey
20/08/2021 | Administración LocalMunicipal
Carnota
Exposición ao público das listas de contribuintes das taxas polo servizo de subministración de auga, rede de sumidoiros e depuración de augas residuais, e do canon autonómico da auga.

Exposición ao público das listas de contribuintes das taxas polo servizo de subministración de auga, rede de sumidoiros e depuración de augas residuais, e do canon autonómico da auga. O Concello de Carnota expón ao público as listas de contribuíntes da taxa polos servizos de subministración de auga, saneamento e depuración, e do canon autonómico da auga correspondente ao 2º TRIMESTRE de 2021 por medio de anuncio na sede electrónica e no taboleiro de edictos da Corporación, e no Boletín Oficial da provincia da Coruña. As persoas e entidades interesadas poderán presentar as suxestións e reclamacións que xulguen oportunas no prazo de 15 días soltos contados desde a publicación deste anuncio no BOP. De non habelas, as listas entenderanse aprobadas definitivamente. As anteditas listas foron elaboradas pola empresa concesionaria ESPINA & DELFÍN, S. L. e están a disposición das persoas interesadas na casa do Concello de Carnota, Praza de San Gregorio n.º 19, os mércores de 9:00 a 13:00 horas, e na rúa do Cid nº 2-baixo de Muros, de luns a venres de 09:00 a 13:30 horas (excepto os mércores). Este anuncio serve de notificación colectiva a todos os contribuíntes consonte o artigo 102.3 da Lei 58/2003, do 17 de decembro, xeral tributaria, e de anuncio de cobranza consonte o artigo 24 do Regulamento xeral de recadación (RD 939/2005, do 29 de xullo). Contra a aprobación definitiva das listas das anteditas taxas municipais, as persoas interesadas poderán interpoñer recurso de reposición, previo ao contencioso-administrativo, perante o Conello de Carnota durante o prazo dun mes que se contará desde que remate o prazo desta exposición ao público (artigo 14 da Lei reguladora das facendas locais (Rd 2/2004, do 5 de marzo). Contra a liquidación do canon autonómico da auga, pódese interpoñer reclamación económico-administrativa perante o órgano económico-administrativo da Comunidade Autónoma de Galicia tamén no prazo dun mes desde que se entende producida a notificación (artigo 49.7 do Decreto da Xunta de Galicia 136/2012, do 31 de maio). O pago das taxas e do canon pódese realizar nas oficinas de ESPINA & DELFÍN, S. L. situadas na Praza de San Gregorio n.º 19 (Edificio do Concello) en Carnota, de 9:30 a 13:30 horas, os mércores, ou nas da rúa do Cid nº 2-baixo en Muros de luns a venres (excepto os mércores) de 09:00 a 13:45 horas. O período voluntario de pagamento é de dous meses a partir do día en que finalice a exposición ao público dos padróns. Transcorrido ese período, as débedas pendentes esixiranse pola vía de constrinximento co recargo de prema, os xuros de mora e as custas que se produzan. No tocante ao canon da auga, a vía de constrinximento será realizada pola Consellería de Facenda da Xunta de Galicia. Carnota, 17 de agosto de 2.021 O alcalde Juan Manuel Saborido Rama
20/08/2021 | Administración LocalMunicipal
Arzúa
Aprobación definitiva modificación orzamentaria e de modificación da base de execución do orzamento núm.52

ASUNTO: Aprobación definitiva do expediente de modificación de créditos por suplemento de crédito núm: 2/2021 SC e aprobación definitiva da modificación da base de execución do orzamento para 2021 n.º 52. O Pleno da Corporación, en sesión ordinaria celebrada o día 01/07/2021 aprobou inicialmente o expediente de modificación de créditos na modalidade de suplemento de crédito 2/2021 SC por importe de 109.936,79 €. Igualmente, na mesma sesión plenaria, acordouse aprobar inicialmente a modificación da base n.º 52, das bases de execución do orzamento para o ano 2021, unha vez que este foi xa aprobado definitivamente, a modificación efectuouse para incluír unha subvención nominativa a favor da Asociación Cultural Nosa Sra do Carme, para colaborar no financiamento dos gastos que derivarían da contratación de actuacións musicais para a celebración das festas do Carme 2021, e implica a modificación do anexo de gastos en transferencias. De acordo co establecido no artigo 177 do texto refundido da Lei reguladora de Facendas Locais e 20.1 do Real decreto 500/1990, do 20 de abril someteuse o expediente administrativo a exposición pública polo período de 15 días hábiles a contar dende o día seguinte ao da publicación do anuncio BOP, para que os interesados poidesen examinalo na Intervención Xeral do Concello e interpoñer diante do Pleno as reclamacións que consideraran oportunas. Sendo publicado o dito anuncio no BOP N.º 132 de data 15.07.2021, e non constando presentada reclamación algunha, a modificación orzamentaria e a modificación da base de execución antedita consideranse definitivamente aprobadas. En cumprimento do disposto nos artigos 177.2 en relación co 169.3 do TRLRFL (RDLei 2/2004, de 5 de marzo) e 38.2 e 20.3 do RD 500/90 publícase o resume por capítulos do orzamento do ano 2021, tras a aprobación da modificación orzamentaria que se aproba definitivamente; O que se fai público para os efectos previstos na lexislación citada. Arzúa, 17 de agosto de 2021. O alcalde José Luis García López
20/08/2021 | Administración LocalMunicipal
Ribeira
Corrección de erros de anuncio de aprobación definitiva do expediente de expropiación forzosa para a execución do proxecto de acondicionamento de sendeiro no Río Pedrín.

Aprobación definitiva do expediente de expropiación dos bens e dereitos necesarios para a execución da obra “PROXECTO DE ACONDICIONAMENTO DE SENDEIRO NO REGO PEDRÍN E RECUPERACIÓN DO SEU ENTORNO NO CONCELLO DE RIBEIRA (A CORUÑA).” Corrección de erros. CORRECCIÓN DE ERROS DO ANUNCIO DE EXPROPIACIÓN FORZOSA DOS BENS E DEREITOS QUE SE PRECISAN OCUPAR PARA A EXECUCIÓN DA OBRA “PROXECTO DE ACONDICIONAMENTO DE SENDEIRO NO REGO PEDRÍN E RECUPERACIÓN DO SEU ENTORNO NO CONCELLO DE RIBEIRA (A CORUÑA).” No BOP número 155 do día 17/08/2021, publicouse o anuncio antes referido, advertíndose erro material na Relación que comprende os bens e dereitos que se consideran de necesaria ocupación para a execución do citado proxecto. A estes efectos, publicase o correspondente anuncio coa corrección do erro advertido, así: ONDE DÍ: TERCEIRO.- Aprobar definitivamente a Relación, que segue a continuación, que comprende os bens e dereitos, así como os seus titulares, que se consideran de necesaria ocupación para a execución das obras incluídas no proxecto denominado “PROXECTO DE ACONDICIONAMENTO DE SENDEIRO NO REGO PEDRÍN E RECUPERACIÓN DO SEU ENTORNO NO CONCELLO DE RIBEIRA (A CORUÑA).”, de conformidade co informe técnico emitido na data 15/03/2021 pola enxeñeira municipal, e en función das alegacións estimadas e do informe técnico e xurídico emitido na data 02/08/2021 pola enxeñeira municipal e pola técnico de administración xeral sobre os escritos presentados no período de información pública, e tendo en conta a información remitida polo Rexistro da Propiedade de Noia: DEBE DICIR: TERCEIRO.- Aprobar definitivamente a Relación, que segue a continuación, que comprende os bens e dereitos, así como os seus titulares, que se consideran de necesaria ocupación para a execución das obras incluídas no proxecto denominado “PROXECTO DE ACONDICIONAMENTO DE SENDEIRO NO REGO PEDRÍN E RECUPERACIÓN DO SEU ENTORNO NO CONCELLO DE RIBEIRA (A CORUÑA).”, de conformidade co informe técnico emitido na data 15/03/2021 pola enxeñeira municipal, e en función das alegacións estimadas e do informe técnico e xurídico emitido na data 02/08/2021 pola enxeñeira municipal e pola técnico de administración xeral sobre os escritos presentados no período de información pública, e tendo en conta a información remitida polo Rexistro da Propiedade de Noia: En Ribeira, a 17 de agosto de 2021. O Alcalde Manuel Ruiz Rivas
20/08/2021 | Administración LocalMunicipal
Carral
Sustitución alcalde

ASUNTO: SUBSTITUCIÓN DO SEÑOR ALCALDE POLA SEÑORA 1ª TENENTE DE ALCALDE POR AUSENCIA (09 DE AGOSTO A 22 DE AGOSTO DE 2021) EXPEDIENTE: 2021/G003/000333 Debendo ausentarme do meu posto por motivos persoais entre os días 09 de agosto e 22 de agosto de 2021, ambos incluídos e, segundo o establecido nos artigos 23.3 da Lei 7/1985, de 2 de abril, reguladora das bases do réxime local, e 47 do Real Decreto 2568/1986, de 28 de novembro, polo que se aproba o regulamento de organización, funcionamento e réxime xurídico das entidades locais, R E S O L V O 1.-Que me substitúa en todas as miñas funcións durante tales días a Andrea Denisa Ceño El Achoui, Dª Susana Guimarey García.2.-A substitución no exercicio das miñas atribucións producirá efectos dende o día 09 de agosto, sen prexuízo da preceptiva publicación deste decreto no Boletín Oficial da Provincia. Carral, 04 de agosto de 2021 O ALCALDE Francisco Javier Gestal Pose Visto o decreto, A SECRETARIA ACCIDENTAL Sonia Campos Ares
20/08/2021 | Administración LocalMunicipal
Carnota
Delegación de competencias

DELEGACIÓN ESPECIAL DA COMPETENCIA PARA COMETIDO ESPECÍFICO DE ATRIBUCIÓNS O alcalde de acordo coa artigo 47 do Real Decreto 2568/1986 de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, deberá absterse por motivos de parentesco, polo que por resolución da alcaldía número 467 ditada en data 13/08/2021 acorda delegar en D.ª María Mercedes Noceda Gómez, os acordos correspondentes ao expediente 2021/U007/000007 de licenza de primeira ocupación. O que se fai público en cumprimento do disposto no artigo 44.2 do Real Decreto 2568/1986 de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. En Carnota a 17/08/2021 O alcalde Juan Manuel Saborido Rama
20/08/2021 | Administración LocalMunicipal
Arzúa
Anuncio exposición conta xeral 2020

Formulada e rendida a Conta Xeral do Orzamento desta Entidade correspondente ó exercicio de 2020, integrada polas Contas e Estados a que fai referencia o artígo 209.1 del RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais, e procedendo a convocar a Comisión Especial de Contas para o día 23 de agosto de 2021, faise constar que se expón ao público a documentación referida, incorporando a partires da celebración da comisión o informe que a dita comisión emita, para que durante quince días hábiles, contados a partir da data de celebración da comisión especial de contas, ou da publicación deste anuncio no BOP ( de ser posterior), os interesados lexitimados poidan examinala e formular por escrito os reparos e observacións que se estimen pertinentes, de conformidade co disposto no artígo 212.3 do citado texto legal e demáis disposicións vixentes. Arzúa, 17 de agosto de 2021 O alcalde Asdo. José Luis García López
20/08/2021 | Administración LocalMunicipal
Vimianzo
Anuncio de aprobación definitiva do expediente de modificación de crédito núm.2021/SC/01

En cumprimento do artigo 169.1, por remisión do 177.2, do Real decreto 2/2004, do 5 de marzo, polo que se aproba o texto refundido da Lei reguladora das facendas locais, xa que non se presentaron alegacións durante o prazo de exposición ao público, mediante anuncio no BOP núm.123, de data 02/07/2021, queda automaticamente elevado a definitivo o acordo plenario do día 25/06/2021 sobre o expediente de modificación de crédito núm.2021/SC/01, mediante suplemento de crédito, financiado con remanente de tesourería para gastos xerais, que se fai público resumido por capítulos: Contra este acordo, segundo o disposto no artigo 171 do Real decreto lexislativo 2/2004, do 5 de marzo, os interesados poderán interpor directamente un recurso contencioso-administrativo, na forma e prazos establecidos nos artigos 25 a 42 da Lei 29/1998, do 13 de xullo, reguladora da devandita xurisdición. Sen prexuízo disto e consonte o establecido no artigo 171.3 do Real decreto lexislativo 2/2004, do 5 de marzo, a interposición do dito recurso non suspenderá por si soa a efectividade do acto ou acordo impugnado. Vimianzo, 17 de agosto de 2021 A Alcaldesa Mónica Rodríguez Ordoñez
20/08/2021 | Administración LocalMunicipal
Trazo
Anuncio de información pública conta xeral 2020

Formulada e rendida a conta xeral do orzamento desta Corporación correspondente ao exercicio 2020 e informada favorablemente pola Comisión Especial de Contas do Concello de Trazo, en sesión celebrada o día 16 de agosto de 2021, exponse ao público, cos documentos que a xustifican, nas oficinas da Intervención municipal, polo prazo de quince días hábiles, a contar dende o seguinte ao da inserción do presente anuncio no Boletín Oficial da Provincia, durante os cales os interesados poderán examinala e presentar as reclamacións, reparos ou observacións que estimen oportunas, de conformidade co disposto no artigo 212.3 do Texto Refundido da Lei reguladora das Facendas Locais, aprobado por Real Decreto Lexislativo 2/2004, do 5 de marzo. Trazo, 16 de agosto de 2021. A alcaldesa Asdo.: Josefina Suárez López
20/08/2021 | Administración LocalMunicipal
Boimorto
Aprobación Padrón Fiscal Servizo Punto de atención á infancia xullo 2021

Por Decreto de Alcaldía n.º 329/2021 de data 06/08/2021, acordou aprobar o padrón fiscal do mes de xullo de 2021 correspondente ao prezo público pola prestación do servizo do punto de atención á infancia por importe de 1.715,00 €. O devandito padrón exponse ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalo no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, ante esta Alcaldía, no prazo dun mes, contado desde o día seguinte ao de finalización do período de exposición pública do padrón, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recurso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Boimorto, 17 de agosto de 2021 A alcaldesa Asdo.- María Jesús Novo Gómez
20/08/2021 | Administración LocalMunicipal
Culleredo
Secretaría Xeral
Asunción das competencias da concellería de Política Social e Promoción do Deporte do 12.08.2021 ao 22.08.2021, por vacacións da concelleira delegada

VACACIÓNS CONCELLEIRA POLITÍCA SOCIAL E PROMOCION DO DEPORTE Por resolución ditada en data 11 de agosto de 2021, a Alcaldía-Presidencia acordou asumir as atribucións delegadas na Concelleira delegada da área de política social e promoción do deporte, Dona María Guadalupe Pombo Carril que estará ausente por vacacións dende o 12 de agosto de 2021 ata o 22 de agosto de 2021 (ambos os dous incluídos) sen que implique alteración da competencia. O que se publica para o seu coñecemento. Culleredo, 16 de agosto de 2021 O Alcalde-Presidente Asdo. José Ramón Rioboo Castro
20/08/2021 | Administración LocalMunicipal
Vilarmaior
Secretaría - Intervención
Aprobación padrón fiscal servizos deportivos agosto 2021

Aprobación de padrón fiscal Mediante Decreto da Alcaldía de data do 17 de agosto de 2021 aprobouse o padrón fiscal da taxa pola prestación de servizos socioculturais, deportivos e de lecer, correspondentes ao mes de agosto de 2021, por importe de 252 euros, o cal se expón ao público, para a súa notificación colectiva, de acordo co establecido no artigo 102.3 da Lei 58/2003 do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do concello. Durante este prazo o padrón estará a disposición dos interesados a efectos de reclamacións. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.- Reposición, perante a Alcaldía deste concello, no prazo dun mes, contado desde o día seguinte ó da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.- Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose.3.- Poderá interporse calquera outro recurso que os interesados consideren oportuno. Vilarmaior, 17 de agosto de 2021. O ALCALDE, Carlos Vázquez Quintián
20/08/2021 | Administración LocalMunicipal
Culleredo
Secretaría Xeral
Delegación da competencia para celebración de matrimonio civil entre M. P. G. e D. P. C. o día 14.08.2021, ás 13.00 horas

DELEGACIÓN Por resolución ditada en data 12/08/2021, o Sr. alcalde acordou a seguinte delegación do exercicio da competencia para a celebración de matrimonio civil: Na concelleira desta Corporación, Daniel Marian Del Castaño Challapa, para a celebración do matrimonio civil entre RICARDO SANTIAGO DIAZ ANGEL FUENTEFRIA. e D. P. C. o vindeiro sábado, día 14 de agosto de 2021, ás 13.00 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 16 de agosto de 2021. O alcalde-presidente, Asdo. José Ramón Rioboo Castro.
20/08/2021 | Administración LocalMunicipal
Corcubión
Aprobación definitiva do expediente de modificación de crédito núm.23/2021 na modalidade de crédito extraordinario.

En cumprimento do disposto no artigo 169.1, por remisión do artigo 177.2 do Real Decreto lexislativo 2/2004, de 5 de marzo, polo que se aproba o Texto refundido da Lei Reguladora das Facendas Locais, e tendo en conta que non se presentaron alegacións durante o prazo de exposición ao público, queda elevado a definitivo o acordo plenario do 16 de xullo, polo que se aproba o expediente de modificación de crédito núm.23/2021, na modalidade de crédito extraordinario, que se fai público resumido por capítulos: Corcubión, 17 de agosto do 2021 O Alcalde Manuel Insua Insua
20/08/2021 | Administración LocalMunicipal
A Coruña
Tesourería e Recadación
Anuncio de período de ingreso en voluntaria do Imposto sobre Actividades Económicas e Taxas, exercicio 2021

ANUNCIO PERÍODO DE INGRESO EN VOLUNTARIA DO IMPOSTO SOBRE ACTIVIDADES ECONÓMICAS E TAXAS EXERCICIO 2021 Por resolución do Concelleiro da Área de Economía, Facenda e Réxime Interior, de data 25 de xaneiro de 2021, estableceuse entre o 14 de setembro e o 3 de decembro de 2021, o período de ingreso en voluntaria dos seguinte tributos: • Imposto sobre Actividades Económicas • Taxas de Recollida de Lixos Actividades Comerciais e Industriais, Vados, Cemiterios, e Aparellos Distribuidores. Durante o devandito prazo os obrigados ó pagamento poderán satisfacer as súas débedas a través de: - Bancos e Caixas de Aforros, que teñan o carácter de Entidade Colaboradora, no seu horario de apertura ó público, nos caixeiros automáticos ou a través da banca electrónica das mesmas accesible aos seus clientes. - Na Caixa Municipal sita na r./ Franxa, 20, de 8:00 a 14:00 horas, agás sábados e festivos. - Desde a app do Concello, con calquera tarxeta de pago. - A través de internet, con ou sen certificado dixital, a través da pasarela de pago dispoñible ao efecto ou dende a sede electrónica do Concello. Advertenza importante.- Débito por domiciliacións: En aplicación do Real Decreto-Lei 19/2018, de 23 de novembro, de servizos de pago e outras medidas urxentes en materia financeira, e do artigo 37.5 Ordenanza Xeral de Recadación Municipal publicada no BOP nº 250 de 31 de decembro de 2015, o cargo na conta do importe dos recibos domiciliados farase o día 5 de novembro de 2021. ENTIDADES COLABORADORAS: • BANCO SANTANDER, SA • BANCO DE SABADELL, SA • CAIXABANK, SA • ABANCA CORPORACIÓN BANCARIA, SA • BANCO BILBAO VIZCAYA ARGENTARIA, SA Transcorrido o período de cobramento en voluntaria sinalado, sen que se satisfixeran as débedas, iniciarase o procedemento de constrinximento de conformidade co disposto no artigo 69 e seguintes do Regulamento Xeral de Recadación, aprobado por Real Decreto 939/2005, de 29 de xullo e 38 e seguintes da citada Ordenanza Xeral de Recadación Municipal, coas recargas previstas no artigo 28 da Lei 58/2003, do 17 de decembro, Xeral Tributaria, custas e demais conceptos que sexan esixibles. Este anuncio ten o carácter de notificación colectiva ó abeiro do artigo 102.3 da Lei Xeral Tributaria. A non recepción do documento de cobro no domicilio non exonera da obriga do pagamento, nin impide o emprego da vía de constrinximento. Recórdase que para anos sucesivos poderá acollerse, previa petición, ao plan de pago personalizado, que permite pagar as débedas ata en 6 prazos e cun desconto do 3% nos impostos do IBI e IVTM. A Coruña, 17 de agosto de 2021 O Concelleiro da Área de Economía, Facenda e Réxime Interior José Manuel Lage Tuñas
20/08/2021 | Administración LocalMunicipal
Carral
Conta xeral 2020 do Concello de Carral

Logo de formar a Intervención a Conta Xeral do Concello de Carral (A Coruña) correspondente ao exercicio 2020, e de poner as contas e a documentación complementaria que a integran a disposición de todos/as os/as membros da Corporación e, por tanto, dos/as integrantes da Comisión Especial de Contas do Concello dende o 21 de xullo de 2021, en cumprimento do estabrecido no artigo 212.4 da Lei 5/1997, de 21 de xullo, de Administración Local de Galicia, a devandita Comisión emitiu informe favorable ao respecto na súa sesión realizada o 11 de agosto de 2020. En cumprimento do establecido no art.212.3 do Real Decreto lexislativo 2/2004, de 5 de marzo, polo que se aproba o Texto refundido da Lei reguladora das facendas locais, a Conta Xeral e o devandito informe da Comisión Especial de Contas quedan expostos ao público por prazo de 15 días dende a publicación deste anuncio no Boletín Oficial da Provincia de A Coruña, durante os casi e oito máis, os/as interesados/as poderán presentar reclamación, reparos ou observación. En canto a Comisión Especial de Contas os examine e practique cantas comprobacións estime necesarias, emitirá un novo informe. Acompañada dos informes da Comisión Especial e das reclamación e reparos formulados, a Conta Xeral someterase ao Pleno da Corporación, para que, no seu caso, sexa aprobada e rendida ao Consello de Contas de Galicia e ao Tribunal de Contas. Carral, a 12 de agosto de 2021 Dona Suana Guimarey García, Alcaldesa en Funcións (Por substitución do señor Alcalde por ausencia, segundo decreto 324/2021 do 03 de agosto de 2021
20/08/2021 | Administración LocalMunicipal
Culleredo
Secretaría Xeral
Asunción das competencias da concellería de Urbanismo e Facenda do 11.08.2021 ao 22.08.2021 por vacacións da concelleira delegada

VACACIÓNS CONCELLEIRA URBANISMO E FACENDA, PATRIMONIO E ADMINISTRACIÓN ELECTRÓNICA Por resolución ditada en data 11 de agosto de 2021, a Alcaldía-Presidencia acordou asumir as atribucións delegadas na Concelleira delegada da área de urbanismo e da área de facenda, patrimonio e administración electrónica Dona Marta María Iglesias Becerra que estará ausente por vacacións dende o 11 de agosto de 2021 ata o 22 de agosto de 2021 (ambos os dous incluídos) sen que implique alteración da competencia. O que se publica para o seu coñecemento. Culleredo, 16 de agosto de 2021 O Alcalde-Presidente Asdo. José Ramón Rioboo Castro
11/08/2021 | Administración LocalMunicipal
Brión
Exposición pública da conta xeral do orzamento de 2020

EDICTO Formulada e rendida a conta xeral do orzamento deste Concello correspondente ao exercicio de 2020, e informada pola Comisión Especial de Contas, exponse ao público cos documentos que a xustifican e o informe da mencionada comisión, na Secretaría do Concello, durante o prazo de quince días hábiles, contados a partir do seguinte ao da inserción do presente edicto no Boletín Oficial da Provincia, ao obxecto de que os interesados poidan examinala e formular por escrito as reclamacións, reparos ou observacións que se estimen pertinentes, de conformidade co disposto nos artigos 116 da Lei 7/1985, do 2 de abril, reguladora das bases do réxime local e artigo 212.3 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais. Brión, 9 de agosto de 2021. O alcalde Pablo Lago Sanmartín
11/08/2021 | Administración LocalMunicipal
Arzúa
Aprobación do padrón da taxa polo servizo de axuda no fogar do mes de maio

APROBACIÓN DO PADRÓN DA TAXA POLO SERVIZO DE AXUDA NO FOGAR Por Resolución da Alcaldía n.º 464/2021, de data 4 de agosto de 2012, aprobouse o padrón de suxeitos pasivos da taxa pola prestación do servizo de axuda no fogar correspondente ao mes de maio de 2021. Conforme ao disposto no artigo 102.3 da Lei 58/2003, do 17 de decembro, xeral tributaria, aplicable á facenda das entidades locais en aplicación do disposto no artigo 12 do Real decreto lexislativo 2/2004, do 5 de marzo, polo que se aprobou o texto refundido da Lei reguladora de facendas locais, queda exposto ao público durante o prazo de 15 días hábiles dende o seguinte ao da publicación deste anuncio no BOP para o seu exame e reclamación por parte das persoas interesadas. A cobranza das taxas aprobadas verificarse na forma e prazos previstos no artigo 10.3 da respectiva Ordenanza reguladora. Contra a presente notificación poderá interpoñerse o recurso de reposición regulado no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo dun mes dende a interposición do recurso sen que recaese unha resolución expresa, o recurso considerarase desestimado quedando aberta a vía para a interposición do recurso contencioso-administrativo ante o Xulgado Contencioso-Administrativo. Arzúa, a 5 de agosto de 2021. Alcalde-presidente do Concello de Arzúa Xiaoguang Josefa Cinta Querencio Laux
11/08/2021 | Administración LocalMunicipal
Padrón
Nomeamento de alcalde en funcións

ANUNCIO DE NOMEAMENTO DE ALCALDE EN FUNCIÓNS En cumprimento do establecido no artigo 44 do Real Decreto 2568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, faise público o seguinte Decreto do señor alcalde número 562/2021, do 6 de agosto de 2021, polo que se nomea alcalde en funcións: <<Con motivo da miña ausencia do termo municipal dende o día 8 ao 13 de agosto de 2021, ambos incluídos, e do día 15 ao 29 de agosto de 2021, ambos incluídos, faise necesario nomear alcalde en funcións para ese período, e Considerando as funcións que o artigo 47 do Real decreto 2.568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, atribúe aos tenentes de alcalde, RESOLVO: Primeiro. –Nomear alcalde en funcións ao primeiro tenente de alcalde, don José Ramón Pardo Andrade, dende o día 8 ao 13 de agosto de 2021, ambos incluídos, e do día 15 ao 29 de agosto de 2021, ambos incluidos. Segundo. –Ordenar a publicación do presente Decreto no Boletín Oficial da Provincia da Coruña, comunicalo aos diferentes servizos municipais e dar conta ao Pleno na seguinte sesión ordinaria que se convoque. Terceiro. –Notificar a presente resolución a todas as persoas interesadas, coa indicación de que pon fin á vía administrativa e contra a cal poderase interpoñer:  Potestativamente o recurso de reposición, no prazo máximo dun mes desde o día de recepción da notificación da presente resolución, ante o mesmo órgano que ditou o acto impugnado.  Con posterioridade á resolución expresa ou presunta do recurso de reposición, ou ben directamente, poderase interpoñer recurso contencioso-administrativo ante o Xulgado do Contencioso-Administrativo, no prazo de dous meses desde o día de recepción da notificación da presente resolución.  O recurso extraordinario de revisión, segundo o previsto no artigo 113 da Lei 39/2015, do 1 de outubro, do procedemento administrativo común das administracións públicas, ou calquera outro que estime procedente.>> Padrón, 6 de agosto de 2021. O alcalde Asdo.: Antonio Fernández Angueira